Številka: 10002-10/2024/12

Datum: 22. 5. 2025

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14, 55/17 in 163/22), 22., 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in petega odstavka 60. člena Zakona o izvrševanju proračunov Republike Slovenije za leti 2025 in 2026 (Uradni list RS,
št. 104/24 in [17/25](https://www.uradni-list.si/glasilo-uradni-list-rs/vsebina/2025-01-0586) – ZFO-1E), je Vlada Republike Slovenije na 154. redni seji dne 22. 5. 2025 pod točko 12.14 sprejela naslednji

S K L E P

1. Vlada Republike Slovenije je sprejela Zbirni kadrovski načrt (ZKN) oseb javnega prava po 22. členu Zakona o javnih uslužbencih za leti 2025 in 2026, ki je kot priloga sestavni del tega sklepa.
2. Dovoljeno število zaposlenih v Predlogu zbirnega kadrovskega načrta (ZKN) oseb javnega prava po 22. členu Zakona o javnih uslužbencih (ZJU) za leti 2025 in 2026 kot sestavnem delu obrazložitve Predloga sprememb proračuna Republike Slovenije za leto 2025 in Predloga proračuna Republike Slovenije za leto 2026, se poveča za 37 zaposlenih v letu 2025 in 2026, in sicer:
* Ministrstvu za gospodarstvo, turizem in šport za 7, od tega za:
	+ Javno agencijo Republike Slovenije za spodbujanje investicij, podjetništva in internacionalizacije za 3,
	+ Javno agencijo Republike Slovenije za trženje in promocijo turizma (Slovenska turistična organizacija) za 1,
	+ Javno agencijo za varstvo konkurence za 3,
* Ministrstvu za zdravje za 11 (za novoustanovljeno Javno agencijo Republike Slovenije za kakovost v zdravstvu),
* Ministrstvu za infrastrukturo za 8, od tega za:
	+ Javno agencijo Republike Slovenije za varnost prometa za 5,
	+ Javno agencijo za civilno letalstvo Republike Slovenije za 3,
* Ministrstvu za kmetijstvo, gozdarstvo in prehrano za 7 (za Sklad kmetijskih zemljišč in gozdov Republike Slovenije),
* Ministrstvu za vzgojo in izobraževanje za 2 (za Zavod Republike Slovenije za šolstvo).
* Ministrstvu za kulturo za 2, od tega za:
	+ Slovenski filmski center, javno agencijo Republike Slovenije za 1,
	+ Javno agencijo za knjigo Republike Slovenije za 1.
1. Proračunski uporabniki sredstva za stroške dela zaposlenih javnih uslužbencev zagotavljajo v okviru sredstev za stroške dela v svojih finančnih načrtih.

Barbara Kolenko Helbl

generalna sekretarka

Priloga:

* Obrazec za pripravo tabelarnega dela kadrovskega načrta

Prejmejo:

* ministrstva
* Ministrstvo za javno upravo, Direktorat za javni sektor